

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA LOVREĆ**

**OPĆINSKO VIJEĆE**

KLASA: 024-02/22-01/04

URBROJ: 2181-30-01-22-1

Lovreć, 25.02. 2022. godine

Na temelju članka 35. Zakona o lokalnoj i područnoj (regionalnoj) samoupravi (Nar. novine br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Općine Lovreć ( “ Službeni glasnik općine Lovreć” br. 1/13-pročišćeni tekst 4/20, 4/21), Općinsko vijeće općine Lovreć na 5. sjednici održanoj 25.02.2022. godine donijelo je

**ODLUKU**

**o izmjeni odluke o novčanoj pomoći za opremu novorođenog djeteta**

**Članak 1.**

Članak 3. Odluke o novčanoj pomoći za opremu novorođenog djeteta („Službeni glasnik Općine Lovreć“ broj 4/21), (u daljnjem tekstu: Odluka) mijenja se tako da ista sada glasi: „Pravo na novčanu pomoć ostvaruje jedan od roditelja novorođenog djeteta pod uvjetima:

* da je roditelj koji podnosi zahtjev za novčanu pomoć državljanin Republike Hrvatske s neprekidno prijavljenim prebivalištem na području Općine Lovreć najmanje tri (3) godine prije rođenja djeteta
* da je dijete nakon rođenja prijavljeno na području Općine Lovreć
* da drugi roditelj ima prebivalište na području Općine Lovreć, ako je dijete rođeno u braku
* da roditelji i dijete nakon rođenja zadrže prijavljeno prebivalište na području Općine Lovreć najmanje 5 (pet) godina od rođenja djeteta

-da roditelj/i ili obveznici komunalne naknade na čijoj su adresi prijavljeni roditelj/i imaju podmirena dugovanja prema Općini Lovreć.

Ako se radi o samohranom roditelju koji podnosi zahtjev za novčanu pomoć, potrebno je ispuniti uvjete za isplatu novčane pomoći samo u odnosu na tog roditelja te u odnosu na dijete.“

**Članak 2.**

Članak 4. Odluke mijenja se tako da ista sada glasi: „Roditelj novorođenog djeteta podnosi zahtjev za isplatu novčane pomoći Jedinstvenom upravnom odjelu u roku od 12 (dvanaest) mjeseci od dana rođenja djeteta za koje se podnosi prijava.

Uz prijavu roditelj je dužan priložiti:

* kopiju svoje osobne iskaznice
* izvadak iz matice rođenih ili rodni list za novorođeno dijete
* izvadak iz matice rođenih ili rodni list za oba roditelja ako je dijete rođeno u braku
* uvjerenja o prebivalištu za dijete i za oba roditelja (osim ako se radi o samohranom roditelju, tada prilaže samo za dijete i sebe) – ne starije od datuma rođenja djeteta
* izvatke iz matice rođenih ili rodne listove za svu djecu roditelja koji podnosi zahtjev
* uvjerenje o osobnom identifikacijskom broju (OIB) djeteta
* kopiju kartice bankovnog tekućeg računa
* izjavu za oba roditelja (osim ako se radi o samohranom roditelju), da imaju boravište na području Općine Lovreć koja mora biti ovjerena kod javnog bilježnika
* potvrdu Jedinstenog upravnog odjela da roditelj/i ili obveznici komunalne naknade na čijoj su adresi prijevaljeni roditelj/i imaju podmirena dugovanja prema Općini Lovreć.“

**Članak 3.**

Članak 5. Odluke mijenja se tako da ista sada glasi:“ Jedinstveni upravni odjel u upravnom postupku utvrđuje jesu li ispunjeni uvjeti za isplatu novčane pomoći sukladno ovoj odluci i o tome donosi rješenje.

U slučaju donošenja pozitivnog rješenja sa korisnicima se zaključuje ugovor u kojem će se definirati prava i obveze korisnika.

Djelatnici Jedinstvenog upravnog odjela u mogu u bilo kojem trenutku tijekom godine izvršiti kontrolu na terenu, kako bi utvrdili stvarno stanje.“

**Članak 4.**

Ova odluka stupa na snagu osmog dana od dana objave u „Službenom glasniku“ Općine Lovreć.

**PREDSJEDNIK**

Mario Cikojević